text: Lastbilchauffør faldt død om
  14 december 2015 kl. 17.53
  En lastbilchauffør nåede at køre ud i nødsporet, inden han døde.
  En udenlandsk chauffør blev dårlig, da han kørte på motorvejen ved Kolding sidst på eftermiddagen. Han nåede dog at køre sin lastbil ud i nødsporet, hvor politiet efterfølgende kunne konstatere, at han var død.
  Der foreligger intet mistænkeligt ved sagen, siger politiet til TV SYD.
  